sukhrobnurali/uzbek-legal-corpus huggingface dataset:
OʻZBEKISTON RESPUBLIKASINING SOLIQ KODEKSIGA HAMDA “ChET ELLIK INVESTORLAR HUQUQLARINING KAFOLATLARI VA ULARNI HIMOYA QILISh ChORALARI TOʻGʻRISIDA”GI OʻZBEKISTON RESPUBLIKASI QONUNIGA OʻZGARTISh VA QOʻShIMChALAR KIRITISh HAQIDA
(code, 2020-01-27)

2-modda. Oʻzbekiston Respublikasining 1998-yil 30-aprelda qabul kilingan “Chet ellik investorlar huquqlarining kafolatlari va ularni himoya qilish choralari toʻgʻrisida”gi 611–I-sonli Qonunining (Oʻzbekiston Respublikasi Oliy Majlisining Axborotnomasi, 1998-yil, № 5-6, 93-modda; 2004-yil, № 1-2, 18-modda) 3-moddasi: toʻrtinchi qismidagi “chet el investitsiyalariga” degan soʻzlar “chet ellik investorlarga” degan soʻzlar bilan almashtirilsin; quyidagi mazmundagi beshinchi va oltinchi qismlar bilan toʻldirilsin: “Quyidagilarni nazarda tutgan holda qonun hujjatlariga oʻzgartish va qoʻshimchalar kiritish, shuningdek Oʻzbekiston Respublikasining yangi qonun hujjatlarini qabul qilish investitsiyalash shart-sharoitlarini yomonlashtirish hisoblanadi: chet ellik investorga toʻlanadigan, dividend tarzida olinadigan daromadlarga soliq miqdorining (stavkalarining) koʻpaytirilishi; chet ellik investorning Oʻzbekiston Respublikasi hududidan tashqariga oʻtkaziladigan daromadini (foydasini) oʻz mamlakatiga qaytarish tartib-taomilini murakkablashtiruvchi yoki ularning miqdorini kamaytiruvchi qoʻshimcha talablarning joriy etilishi, bundan chet el investitsiyalari ishtirokidagi korxonaning toʻlovga qobiliyatsizligi va bankrotligi yoki kredit beruvchilarning huquqlarini himoya qilish, chet ellik investor — jismoniy shaxs sodir etgan jinoyat yoki maʼmuriy huquqbuzarlik hollarida yoxud sud yoki hakamlikning hal qiluv qaroriga muvofiq mablagʻlarni oʻz mamlakatiga qaytarishni toʻxtatib turishning boshqa zarurati boʻlganda vakolatli davlat organi tomonidan chet ellik investorning mablagʻlarini qonun hujjatlarini kamsitmaydigan tarzda qoʻllash sharoitida oʻz mamlakatiga qaytarishni toʻxtatib turish hollari mustasno; investitsiyalashni amalga oshirish hajmlariga nisbatan miqdoriy cheklashlarning va investitsiyalar miqdori boʻyicha boshqa qoʻshimcha talablarning, shu jumladan chet el investitsiyalari ishtirokidagi korxonalarda chet el investitsiyalarining eng kam miqdorini koʻpaytirish tarzida, joriy etilishi; chet ellik investorning korxonalar ustav fondlarida (ustav kapitallarida) ulush bilan ishtirok etishi boʻyicha cheklashlarning joriy etilishi; chet ellik investorlarning — jismoniy shaxslarning vizalarini rasmiylashtirish va uzaytirish borasida qoʻshimcha tartib-taomillarning, shuningdek chet el investitsiyalarini amalga oshirish boʻyicha boshqa qoʻshimcha talablarning joriy etilishi. Ushbu moddaning toʻrtinchi va beshinchi qismlari qoidalarini qoʻllash tartibi Oʻzbekiston Respublikasi Vazirlar Mahkamasi tomonidan belgilanadi”; beshinchi—sakkizinchi qismlari tegishincha yettinchi—oʻninchi qismlar deb hisoblansin. 3-modda. Ushbu Qonun rasmiy eʼlon qilingan kundan eʼtiboran kuchga kiradi.
BAʼZI DAVLAT BOSHQARUV ORGANLARINING QAYTA TASHKIL ETILGANLIGI MUNOSABATI BILAN OʻZBEKISTON RESPUBLIKASINING AYRIM QONUN HUJJATLARIGA OʻZGARTISHLAR KIRITISH TOʻGʻRISIDA
(law, 2026-03-25)

2-modda. Oʻzbekiston Respublikasining 1998-yil 29-avgustda qabul qilingan “Madaniy boyliklarning olib chiqilishi va olib kirilishi toʻgʻrisida”gi 678–I-sonli Qonuni (Uzbekiston Respublikasi Oliy Majlisining Axborotnomasi, 1998-yil, № 9, 178-modda) 5-moddasining birinchi qismidagi va ikkinchi qismi birinchi xatboshisidagi, 7-moddasining birinchi qismidagi, 10-moddasining birinchi qismidagi va 17-moddasining ikkinchi qismidagi “Madaniyat ishlari vazirligi”, “Madaniyat ishlari vazirligining” degan soʻzlar tegishincha “Madaniyat va sport ishlari vazirligi”, “Madaniyat va sport ishlari vazirligining” degan soʻzlar bilan almashtirilsin. 3-modda. Oʻzbekiston Respublikasining 2001-yil 30-avgustda qabul qilingan “Madaniy meros obyektlarini muhofaza qilish va ulardan foydalanish toʻgʻrisida”gi 269–II-sonli Qonuni (Oʻzbekiston Respublikasi Oliy Majlisining Axborotnomasi, 2001-yil, № 9-10, 180-modda; 2004-yil, № 5, 90-modda) 5-moddasi matnidagi, 7-moddasining nomi va birinchi xatboshisidagi, 12-moddasining birinchi va beshinchi qismlaridagi, 14-moddasining birinchi qismidagi, 15-moddasining ikkinchi qismidagi, 18-moddasi matnidagi, 20-moddasining oltinchi qismidagi, 21-moddasining ikkinchi qismidagi, 22-moddasining birinchi va uchinchi qismlaridagi, 24-moddasining uchinchi xatboshisidagi, 25-moddasining birinchi qismidagi va 31-moddasining birinchi qismidagi “Madaniyat ishlari vazirligi”, “Madaniyat ishlari vazirligining”, “Madaniyat ishlari vazirligiga” degan soʻzlar tegishincha “Madaniyat va sport ishlari vazirligi”, “Madaniyat va sport ishlari vazirligining”, “Madaniyat va sport ishlari vazirligiga” degan soʻzlar bilan almashtirilsin. 5-modda. Ushbu Qonun rasmiy eʼlon qilingan kundan eʼtiboran kuchga kiradi.
Oʻzbekiston Respublikasi bilan Xitoy Xalq Respublikasi oʻrtasida doʻstlik va hamkorlikning sherikchilik munosabatlari toʻgʻrisidagi shartnomani (Pekin, 2005-yil 25-may) ratifikatsiya qilish haqida
(law, 2013-12-24)

Oʻzbekiston Respublikasi bilan Xitoy Xalq Respublikasi oʻrtasida doʻstlik va hamkorlikning sherikchilik munosabatlari toʻgʻrisidagi Shartnoma (Pekin, 2005-yil 25-may) ratifikatsiya qilinsin.
TOPShIRILGAN GʻALLA VA ShOLI UChUN “DAVLAT EHTIYOJLARI UChUN XARID QILINADIGAN QIShLOQ XOʻJALIK MAHSULOTLARINING HISOB-KITOB JAMGʻARMASI” MABLAGʻLARI HISOBIDAN YAKUNIY HISOB- KITOB TOʻLOVLARINI AMALGA OShIRISh TARTIBIGA QOʻShIMChA VA OʻZGARTIRIShLAR KIRITISh TOʻGʻRISIDA
(resolution, 2018-08-29)

Oʻzbekiston Respublikasi Prezidentining 2005-yil 20-maydagi PF–3610-sonli “Oʻzbekiston Respublikasi Prezidentining baʼzi farmonlariga oʻzgartirishlar kiritish toʻgʻrisida”gi (Oʻzbekiston Respublikasi qonun hujjatlari toʻplami 2005-y., 21-son, 152-modda) Farmoniga ilovaning 1-bandiga muvofiq Oʻzbekiston Respublikasi Moliya vazirligi va Markaziy banki Boshqaruvi qaror qiladilar: 1. Oʻzbekiston Respublikasi Moliya vazirligi va Markaziy banki tomonidan 1999-yil 8-fevralda tasdiqlangan 10-04-sonli va 115-V-sonli “Topshirilgan gʻalla va sholi uchun “Davlat ehtiyojlari uchun xarid qilinadigan qishloq xoʻjalik mahsulotlarining hisob-kitob Jamgʻarmasi” mablagʻlari hisobidan yakuniy hisob-kitob toʻlovlarini amalga oshirish Tartibi”ga (roʻyxat raqami 657, 1999-yil 1-mart) ilovaga* muvofiq qoʻshimcha va oʻzgartirishlar kiritilsin. 2. Ushbu qaror Oʻzbekiston Respublikasi Adliya vazirligida roʻyxatdan oʻtgan kundan boshlab oʻn kundan soʻng kuchga kiradi.
DAVLAT EHTIYOJLARI UChUN XARID QILINADIGAN, QIShLOQ XOʻJALIK MAHSULOTLARINING HISOB-KITOB JAMGʻARMASI TOʻGʻRISIDA NIZOMGA QOʻShIMChA VA OʻZGARTIRIShLAR KIRITISh TOʻGʻRISIDA
(resolution, 2018-03-01)

Oʻzbekiston Respublikasi Prezidentining 2005-yil 20-maydagi PF-3610-sonli “Oʻzbekiston Respublikasi Prezidentining baʼzi farmonlariga oʻzgartirishlar kiritish toʻgʻrisida”gi (Oʻzbekiston Respublikasi qonun hujjatlari toʻplami 2005-y., 21-son, 152-modda) Farmoniga ilovaning 1-bandiga muvofiq Oʻzbekiston Respublikasi Moliya vaziri va Markaziy banki Boshqaruvi qaror qiladilar: 1. Oʻzbekiston Respublikasi Moliya vazirligi va Markaziy banki tomonidan 1999-yil 28-yanvarda 10, 116-V-son bilan tasdiqlangan “Davlat ehtiyojlari uchun xarid qilinadigan, qishloq xoʻjalik mahsulotlarining hisob-kitob Jamgʻarmasi toʻgʻrisidagi Nizom”ga (1999-yil 28-yanvar, roʻyxat raqami 612) ilovaga* muvofiq oʻzgartirishlar kiritilsin. 2. Ushbu qaror Oʻzbekiston Respublikasi Adliya vazirligida roʻyxatdan oʻtgan kundan boshlab oʻn kundan soʻng kuchga kiradi.
DAVLAT EHTIYOJLARI UChUN XARID QILINADIGAN QIShLOQ XOʻJALIK MAHSULOTLARINING HISOB-KITOB JAMGʻARMASI TOMONIDAN AJRATILGAN MABLAGʻLARNI QAYTARISh UChUN GʻALLA, UN VA ShOLI SOTIShDAN TUShAYOTGAN MABLAGʻLARNI AKKUMULATSIYA QILISh TARTIBIGA QOʻShIMChA VA OʻZGARTIRIShLAR KIRITISh TOʻGʻRISIDA
(resolution, 2006-10-15)

Oʻzbekiston Respublikasi Prezidentining 2005-yil 20-maydagi PF-3610-sonli “Oʻzbekiston Respublikasi Prezidentining baʼzi farmonlariga oʻzgartirishlar kiritish toʻgʻrisida”gi (Oʻzbekiston Respublikasi qonun hujjatlari toʻplami 2005-y., 21-son, 152-modda) Farmoni ilovasining 1-bandiga muvofiq Oʻzbekiston Respublikasi Moliya vazirligi va Markaziy bank Boshqaruvi qaror qiladilar: 1. Oʻzbekiston Respublikasi Moliya vazirligi va Markaziy banki tomonidan 1999-yil 8-fevralda 10-01 va 111-V-son bilan tasdiqlangan “Davlat ehtiyojlari uchun xarid qilinadigan qishloq xoʻjalik mahsulotlarining hisob-kitob Jamgʻarmasi tomonidan ajratilgan mablagʻlarni qaytarish uchun gʻalla, un va sholi sotishdan tushayotgan mablagʻlarni akkumulatsiya qilish Tartibi”ga (roʻyxat raqami 653, 1999-yil 27-fevral) ilovaga* muvofiq qoʻshimcha va oʻzgartirishlar kiritilsin. 2. Ushbu qaror Oʻzbekiston Respublikasi Adliya vazirligida roʻyxatdan oʻtgan kundan boshlab oʻn kundan soʻng kuchga kiradi.
AVTOMOBIL VA DARYO TRANSPORTI XODIMLARI UCHUN MAXSUS KIYIM, MAXSUS POYABZAL VA BOSHQA YAKKA TARTIBDA HIMOYALANISH VOSITALARINI BEPUL BERISHNING NAMUNAVIY MEʼYORLARINI TASDIQLASH HAQIDA
(order, 2025-04-01)

Oʻzbekiston Respublikasi Vazirlar Mahkamasining 2000-yil 12-iyuldagi “Mehnatni muhofaza qilishga doir meʼyoriy hujjatlarni qayta koʻrib chiqish va ishlab chiqish toʻgʻrisida” 267-son qarori bilan tasdiqlangan “Mehnatni muhofaza qilish qoidalari va normalarini qayta koʻrib chiqish va joriy etish dasturi” ijrosini taʼminlash maqsadida, buyuraman: 1. Avtomobil va daryo transporti xodimlari uchun maxsus kiyim, maxsus poyabzal va boshqa yakka tartibda himoyalanish vositalarini bepul berishning namunaviy meʼyorlari ilovaga* muvofiq tasdiqlansin. 2. Ushbu Namunaviy meʼyorlar Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kundan soʻng kuchga kiritilsin. 3. Ushbu buyruq bajarilishini nazorat qilish vazir oʻrinbosari A. Akbarov zimmasiga yuklatilsin.
OʻZBEKISTON RESPUBLIKASI PREZIDENTINING BAʼZI FARMONLARIGA OʻZGARTIShLAR KIRITISh TOʻGʻRISIDA
(decree, 2021-04-30)

Oʻzbekiston Respublikasi Prezidentining “Mikrofirmalar va kichik korxonalarni rivojlantirishni ragʻbatlantirish borasidagi qoʻshimcha chora-tadbirlar toʻgʻrisida” 2005-yil 20-iyundagi PF-3620-son Farmoniga muvofiq: 3. Oʻzbekiston Respublikasi Prezidentining “Toʻgʻridan-toʻgʻri xususiy xorijiy investitsiyalarni jalb etishni ragʻbatlantirish borasidagi qoʻshimcha chora-tadbirlar toʻgʻrisida” 2005-yil 11-apreldagi PF-3594-son Farmoni 1-bandining birinchi xatboshidagi “yagona soliq” soʻzlari “yagona soliq toʻlovi yoki yagona soliq” degan soʻzlar bilan almashtirilsin.
MINERAL OʻGʻITLAR IShLAB ChIQARUVChI VA SOTUVChI “OʻZKIMYoSANOAT” DAK KORXONALARINING PUL MABLAGʻLARINI TAQSIMLASh TOʻGʻRISIDAGI VAQTINChALIK TARTIBNI TASDIQLASh HAQIDA
(resolution, 2005-08-30)

Oʻzbekiston Respublikasi Prezidentining 1998-yil 4-fevraldagi PF-1923-sonli “Hisob-kitoblar mexanizmini takomillashtirish hamda respublika va mahalliy budjetlarga toʻlovlar tushishini ragʻbatlantirish chora-tadbirlari toʻgʻrisida”gi Farmoni, Oʻzbekiston Respublikasi Vazirlar Mahkamasining 2004-yil 23-yanvardagi 33-sonli “Kimyo sanoati korxonalari boshqaruv tizimini takomillashtirish va qishloq xoʻjaligiga agrokimyo xizmatlarni koʻrsatishni yaxshilash boʻyicha chora-tadbirlar toʻgʻrisida”gi (Oʻzbekiston Respublikasi qonunlari toʻplami, 2004-yil, 3-son, 33-modda), 2004-yil 5-fevraldagi 57-sonli “Mahsulotlar, xom-ashʼyo va materiallarning yuqori likvidli turlarini sotishning bozor mexanizmlarini joriy etishni davom ettirish toʻgʻrisida”gi (Oʻzbekiston Respublikasi qonunlari toʻplami, 2004-yil, 5-son, 57-modda) qarorlari asosida Respublika komissiyasi qaror qiladi: 1. Mineral oʻgʻitlar ishlab chiqaruvchi va sotuvchi “Oʻzkimyosanoat” DAK korxonalarining pul mablagʻlarini taqsimlash toʻgʻrisidagi vaqtinchalik tartibi ilovaga* muvofiq tasdiqlansin. 2. “Qishloqxoʻjalikkimyo” xududiy aksiyadorlik jamiyatlarining budjet va davlat maqsadli jamgʻarmalar oldidagi boqimanda qarzlari toʻlovi muddatlari oyma-oy teng toʻlovlar orqali uzish sharti bilan bir yilga kechiktirilsin va ularga hisoblangan ustama jarimalar hisobdan chiqarilsin. 3. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan vaqtdan oʻn kun oʻtishi bilan kuchga kiradi.
LOTEREYa, TOTALIZATORLAR VA TAVAKKALChILIKKA ASOSLANGAN BOShQA OʻYINLARNI TAShKIL ETISh FAOLIYATINI AMALGA OShIRUVChI YuRIDIK ShAXSLARNING YaLPI TUShUMIDAN YAGONA SOLIQNI HISOBLAB ChIQARISh VA TOʻLASh TARTIBI TOʻGʻRISIDA NIZOMGA OʻZGARTIRIShLAR KIRITISh HAQIDA
(resolution, 2007-04-07)

Oʻzbekiston Respublikasi Soliq kodeksi, Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasi hamda Oʻzbekiston Respublikasi Prezidentining “Tadbirkorlik subyektlari tomonidan taqdim etiladigan hisobot tizimini takomillashtirish va uni noqonuniy talab etganlik uchun javobgarlikni kuchaytirish toʻgʻrisida”gi 2005-yil 15-iyundagi PQ–100–sonli Qaroriga (Oʻzbekiston Respublikasi qonun hujjatlari toʻplami, 2005-yil, 23-24-son, 168-modda) asosan qaror qilamiz: 1. Oʻzbekiston Respublikasi Moliya vazirligi va Davlat soliq qoʻmitasining 2003-yil 4-apreldagi 51 va 2003-42-son qarori bilan tasdiqlangan Lotereya, totalizatorlar va tavakkalchilikka asoslangan boshqa oʻyinlarni tashkil etish faoliyatini amalga oshiruvchi yuridik shaxslarning yalpi tushumidan yagona soliqni hisoblab chiqarish va toʻlash tartibi toʻgʻrisida Nizomga (2003-yil 21-aprel, roʻyxat raqami 1234 — Meʼyoriy hujjatlar axborotnomasi, 2003-y., 7-8-son) ilovaga* muvofiq oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
OLIY TAʼLIM MUASSASALARI TALABALARIGA STIPENDIYALAR TAYINLASh VA TOʻLASh TARTIBI TOʻGʻRISIDAGI YOʻRIQNOMASIGA OʻZGARTIShLAR KIRITISh HAQIDA
(resolution, 2020-03-27)

Oʻzbekiston Respublikasi Prezidentining 2005-yil 13-apreldagi “2005-yilning 1-mayidan boshlab ish haqi, pensiya, stipendiyalar va ijtimoiy nafaqalar miqdorini oshirish toʻgʻrisida”gi PF-3596-sonli Farmonining (Oʻzbekiston Respublikasi Qonun hujjatlari toʻplami, 2005-yil, 15-16-son, 110-modda) ijrosini taʼminlash maqsadida Oʻzbekiston Respublikasi Oliy va oʻrta maxsus taʼlim vazirligi va Moliya vazirligi qaror qiladi: 1. Oʻzbekiston Respublikasi Oliy va oʻrta maxsus taʼlim vazirligi hamda Moliya vazirligi tomonidan 2004-yil 10-martdagi 2-P, 43-sonli qarori bilan tasdiqlangan “Oliy taʼlim muassasalari talabalariga stipendiya tayinlash va toʻlash tartibi toʻgʻrisidagi Yoʻriqnomasi”ga (2004-yil 16-aprel, roʻyxat raqami 1339 — Oʻzbekiston Respublikasi Qonun hujjatlari toʻplami, 2004-yil, 15-son, 184-modda) ilovaga* muvofiq oʻzgartishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan paytdan boshlab 10 kun oʻtgach kuchga kiradi.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISh VA QOʻShIMChALAR KIRITISh TOʻGʻRISIDA (OʻZBEKISTON RESPUBLIKASI PREZIDENTINING “MIKROFIRMALAR VA KIChIK KORXONALARNI RIVOJLANTIRIShNI RAGʻBATLANTIRISh BORASIDAGI QOʻShIMChA ChORA-TADBIRLAR TOʻGʻRISIDA” 2005 YIL 20 IYuNDAGI PF-3620-SON FARMONI)
(decree, 2021-02-22)

Oʻzbekiston Respublikasi Prezidentining “Mikrofirmalar va kichik korxonalarni rivojlantirishni ragʻbatlantirish borasidagi qoʻshimcha chora-tadbirlar toʻgʻrisida” 2005-yil 20-iyundagi PF-3620-son Farmoniga muvofiq Vazirlar Mahkamasi qaror qiladi: Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Vazirlar Mahkamasining “Kapital qurilishda iqtisodiy islohotlarni chuqurlashtirishga doir qoʻshimcha chora-tadbirlar toʻgʻrisida” 2000-yil 5-avgustdagi 305-son qarorining (Oʻzbekiston Respublikasi QT, 2000-y., 8-son, 48-modda) 7-bandidagi “yagona soliqni” soʻzlari “yagona soliq toʻlovini” soʻzlari bilan almashtirilsin. 4. Vazirlar Mahkamasining “Bozorni isteʼmol tovarlari bilan toʻldirishni ragʻbatlantirish hamda ishlab chiqaruvchilar va savdo tashkilotlarining oʻzaro munosabatlarini takomillashtirish chora-tadbirlari toʻgʻrisida” 2002-yil 13-noyabrdagi 390-son qarorining (Oʻzbekiston Respublikasi QT, 2002-y., 11-son, 67-modda) 1-bandi toʻrtinchi va beshinchi xatboshidagi “yagona soliqni”, “yagona soliq” soʻzlari tegishli ravishda “yagona soliq toʻlovini”, “yagona soliq toʻlovi” soʻzlari bilan almashtirilsin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISh VA QOʻShIMChALAR KIRITISh TOʻGʻRISIDA (OʻZBEKISTON RESPUBLIKASI PREZIDENTINING “TADBIRKORLIK SUBYEKTLARI TOMONIDAN TAQDIM ETILADIGAN HISOBOT TIZIMINI TAKOMILLAShTIRISh VA UNI NOQONUNIY TALAB ETGANLIK UChUN JAVOBGARLIKNI KUChAYTIRISh TOʻGʻRISIDA” 2005 YIL 15 IYuNDAGI PQ-100-SON QARORI)
(law, 2018-01-12)

Oʻzbekiston Respublikasi Prezidentining “Tadbirkorlik subyektlari tomonidan taqdim etiladigan hisobot tizimini takomillashtirish va uni noqonuniy talab etganlik uchun javobgarlikni kuchaytirish toʻgʻrisida” 2005-yil 15-iyundagi PQ-100-son qaroriga muvofiq Vazirlar Mahkamasi qaror qiladi: Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 1. Vazirlar Mahkamasining “Birjadan tashqari valyuta bozorini yanada rivojlantirish va mustahkamlash chora-tadbirlari toʻgʻrisida” 2000-yil 29-iyundagi 245-son qaroriga (Oʻzbekiston Respublikasi QT, 2000-y., 6-son, 33-modda) 1-ilovaning 15-bandida: “Korxonalar” soʻzidan oldin “Ushbu bandning ikkinchi xatboshida koʻzda tutilgan tadbirkorlik subyektlaridan tashqari” soʻzlari bilan toʻldirilsin; quyidagi mazmundagi xatboshi bilan toʻldirilsin: “Xorijiy valyutadagi tushumni majburiy sotishdan ozod qilingan tadbirkorlik subyektlari davlat soliq xizmati organlarida hisobga olish maqsadida hisobot choragidan keyingi oyning 25-kunidan kechikmasdan majburiy sotilishi kerak boʻlgan valyuta tushumlari summasining hisob-kitobini belgilangan shakl boʻyicha taqdim etadilar”.
OʻZBEKISTON RESPUBLIKASI UMUMIY FOYDALANIShDAGI AVTOMOBIL YOʻLLARI ROʻYXATINI TASDIQLASh TOʻGʻRISIDA
(resolution, 2010-08-05)

Umumiy foydalanishdagi avtomobil yoʻllari tarmogʻining maʼmuriy ahamiyati oshganligini, yoʻllar tarmogʻini taʼmirlash, qurish va qayta qurib ishga tushirilishini, yoʻllardagi shahar va joylarning toponomik atalishidagi oʻzgarishlarni inobatga olib, “Avtomobil yoʻllari toʻgʻrisida”gi Oʻzbekiston Respublikasi Qonunining 4-moddasiga muvofiq Vazirlar Mahkamasi qaror qiladi: 1. “Oʻzavtoyoʻl” davlat-aksiyadorlik kompaniyasining Oʻzbekiston Respublikasi umumiy foydalanishdagi avtomobil yoʻllari roʻyxatiga oʻzgartirish kiritish toʻgʻrisidagi taklifi maʼqullansin. Oʻzbekiston Respublikasining xalqaro ahamiyatiga molik avtomobil yoʻllari roʻyxati 1-ilovaga muvofiq; Oʻzbekiston Respublikasining davlat ahamiyatiga molik avtomobil yoʻllari roʻyxati 2-ilovaga muvofiq; Oʻzbekiston Respublikasining mahalliy (viloyat) ahamiyatiga molik avtomobil yoʻllari roʻyxati 3-ilovaga muvofiq tasdiqlansin. 2. Oʻzbekiston SSR Ministrlar Sovetining “Oʻzbekiston SSR avtomobil yoʻllari roʻyxatini tasdiqlash toʻgʻrisida” 1986-yil 29-dekabrdagi 613-son qarori oʻz kuchini yoʻqotgan deb hisoblansin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari N.M. Xanov zimmasiga yuklansin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISH VA QOʻSHIMCHALAR KIRITISH, SHUNINGDEK BAʼZILARINI OʻZ KUCHINI YOʻQOTGAN DEB HISOBLASH TOʻGʻRISIDA
(resolution, 2020-06-27)

Oʻzbekiston Respublikasi Prezidentining “Oʻzbekiston Respublikasi Vazirlar Mahkamasining ijro etuvchi tuzilmasiga qisman oʻzgartirishlar kiritish toʻgʻrisida” 2005-yil 25-iyuldagi PQ-131-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining 1-ilovaga muvofiq ayrim qarorlariga oʻzgartirish va qoʻshimchalar kiritilsin. 2. Oʻzbekiston Respublikasi Hukumatining 2-ilovaga muvofiq ayrim qarorlari oʻz kuchini yoʻqotgan deb hisoblansin. 3. Tashqi iqtisodiy aloqalar, investitsiyalar va savdo vazirligi, Iqtisodiyot vazirligi, Moliya vazirligi hamda Adliya vazirligi bir oy muddatda quyidagi nizomlarning yangi tahrirdagi loyihalarini ishlab chiqsinlar va Vazirlar Mahkamasiga kiritsinlar: Vazirlar Mahkamasining 2000-yil 4-yanvardagi 1-son qarori bilan tasdiqlangan Oʻzbekiston Respublikasi Investitsiya dasturiga kiritilgan loyihalarning amalga oshirilishi davlat monitoringi toʻgʻrisida nizom; Vazirlar Mahkamasining 2003-yil 2-dekabrdagi 538-son qarori bilan tasdiqlangan Investitsiya loyihalari hujjatlarini ishlab chiqish, ekspertizadan oʻtkazish va tasdiqlash tartibi toʻgʻrisida nizom; Vazirlar Mahkamasining 2002-yil 26-iyuldagi 268-son qarori bilan tasdiqlangan Muruvvat yordami yuklarini qabul qilish, hisobga olish, aniq yoʻnaltirilgan tarzda taqsimlash va ulardan maqsadli foydalanilishini nazorat qilish tartibi toʻgʻrisidagi hamda Texnik koʻmaklashish mablagʻlari monitoringi va ulardan maqsadli foydalanilishini nazorat qilish tartibi toʻgʻrisidagi nizomlar. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari zimmasiga yuklansin. 2. Vazirlar Mahkamasining “Davlat hokimiyati va boshqaruvi organlari, sud organlari va notarial idoralar xodimlari mehnatiga haq toʻlashning tarif setkasini joriy etish toʻgʻrisida” 1996-yil 12-apreldagi 147-son qaroriga 1-ilovadan birinchi qator chiqarib tashlansin. 3. Vazirlar Mahkamasining “Oʻzbekiston Respublikasining barqaror rivojlantirish boʻyicha milliy komissiyasi toʻgʻrisida” 1997-yil 12-noyabrdagi 510-son qarori 1-bandidagi va 3-bandining birinchi xatboshidagi “Agrosanoat va suv xoʻjaligi komplekslari” soʻzlari “Qishloq va suv xoʻjaligi, qishloq xoʻjaligi mahsulotlarini qayta ishlash hamda isteʼmol tovarlari” soʻzlari bilan almashtirilsin. 1. Vazirlar Mahkamasining “Oʻzbekiston Respublikasi Vazirlar Mahkamasi rahbariyati tuzilmasiga oʻzgartirishlar kiritish toʻgʻrisida” 2005-yil 27-yanvardagi 39-son qarori. 2. Vazirlar Mahkamasining “Oʻzbekiston Respublikasi Vazirlar Mahkamasi rahbariyati tuzilmasiga oʻzgartirishlar kiritish toʻgʻrisida” 2005-yil 27-yanvardagi 40-son qarori. 3. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida” 2005-yil 1-apreldagi 94-son qaroriga (Oʻzbekiston Respublikasi QT, 2005-y., 3-4-son, 18-modda) ilovaning I boʻlimi 1, 2, 5 va 8-bandlari.